איפה לומד הבן של אדיסון?
ב-MIT
אי אז באביב 1921, דלף השאלון לתקשורת, והיה שיחת אותו אביב. האשימו את אדיסון בכך שהשאלון שלו מלא בשאלות טריווייה שאין להן דבר וחצי דבר עם הכישורים הנדרשים למשרות. בין השאר נשאלו המועמדים שאלות כמו מי היה לאונידס? מהי מהירות האור? ובאיזו עיר מייצרים את הכמות הגדולה ביותר של מכונות כביסה? אחד מ"קורבנות המבחן" צוטט בתקשורת כמי שאמר, שאדיסון צריך לזכור שלבוגרי קולג' יש תחומי עניין אחרים מ"עומק האוקיינוס". במאמר שפורסם בניו יורק טיימס תחת הכותרת "מבחן אדיסון מחולל סערה", נכתב: "קורבנות מבחן אדיסון טוענים שרק מי שהוא אנציקלופדיה מהלכת יצליח לענות על השאלות האלה". העיסוק במבחן הפך לאובססיה, התנהלו דיונים ארוכים, וגל של חיקויים ופארודיות שטף את העיתונות. כתב אחד אף צד את איינשטיין, ועל פי הדיווח, איינשטיין בכבודו ובעצמו לא ידע לענות על שאלת אדיסון בנוגע למהירות הקול. גם בנו של אדיסון, סטודנט ב-MIT, נכשל במבחן. ואם המידע הזה לא מפיל עליכם אימה, ובכל זאת מתחשק לכם להתנסות, אפשר פה לקבל טעימה ממבחן אדיסון, רק זכרו לענות כאילו אתם חיים ב-1921 (זה יכול לאתגר גם בתקופת הגוגל).
הבן של אדיסון לומד ב-MIT.